uk ky el ru ru cs ky ky ky ky ky ky krc kk ru ky it uk kk ky nl ky ky ky ky ky ky ky ky ky ky ky ky pt ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ru ru
"Аалам", 18.04.08 - 13-бет: Элдин їнї - SMS…•
Кадырман окурман, жан жолдош гезитиңиз "Аалам" аркылуу ой бөлүшүп, сырдашкыңыз келсе, жан дүйнөңүздөгү жаңырыктарды жарыкка алып чыгып, бугуңуздан арылгыңыз келсе же урматтуу адамыңызды куттуктап, дос-тууган менен кабар алышууну кааласаңыз, биздин "Элдин үнү - SMS" сиздин кызматыңызда! Шарты эң эле жөнөкөй. Уюлдук телефонуңуздан 4436 кыска номуруна "ААLAM" деген сөздөн соң аралык калтырып, SMS-билдирүү жөнөтүңүз. Кызмат көрсөтүү BITEL, Mobicard, Katel, FONEX, MegaCom абоненттери үчүн жарамдуу. SMS-билдирүү акысы кошумча нарк салыгы менен - 0.50$ .
Баса, жарыя берсеңиз да болот. Маселен, "үй сатам, машине оңдойм, кийим тигем" өңдүү… Анда, кулак сизде, окурман!
Акылжан: Кумар байке, Токмоктук досуңуз кызыл "Мерсти" уруп салып баса берди, "SOS!", жөө калдым кашайып.
Рейна: Дос кызым Айнура экөөбүз современный эки жигит менен таанышып, аларды кайра таппай калдык. Бирөөсүнүн аты Макс. Биз менен связга чыккыла.
Күлүйпа: Апаңар 60тан ашты, силердин СМСти түшүнбөйт экем, мындай эле телефонуңар менен бир-эки ооз сөз айтып турсам болобу? Телефонуңардын номерин ушу номурга берип койгулачы.
Күлжигит: Боюм 180, салмагым 85 кг, жашым 25те. "СБ" де иштесем деген оюм бар. Кыздар мага чалып убара болбогула, мересмин.
Сауле: Өткөндөгү оппозиция башы бириккен курултайды КТР жакшы көрсөтпөй койду. Ал жакта реформа жүрбөй аткан өңдүү.
Азиз: Гезитти калтырбай окуган досум Бактыбекке айтаарым, эртең Бишкекке келалсаң, дворец спорттон бои безправилди чогуу көрөлү.
Кенже: Ф.Кулов неге көрүнбөйсүз? Коомчулук сизди унутуп койду.
Токтомуш: Ой, эл-журт, кымбатчылык муунтуп өлтүрмөй болду, бир чара көрө турган жан барбы же өзүм пикетке чыгып бир айласын табамбы?
Таке: Бурулча, туулган күнүң менен куттуктайм. Ааламда эмне жакшылыктар болсо сага ошону каалап кетээр элем. Бар бол!
Экөөбүз маектештик, гезитке… Тагырагы мен андан интервью алдым. Улам суроо таштап коем. Ал берилип, чын көңүлдөн жооп берип жатат. Мен болсо анын көздөрүнө байланып калыптырмын. Көздөрү сонун десең, музоонукундай болуп. Кирпиктеричи, кадимки балаталдын бутагын элестетип. Эс-мас сезимде маек да аяктады. Ээрчише анын жумушуна дейре басып келдик да, жумшак коштошо өз жолума түштүм. Кудуңдайм десең, анын иштеген жерин айланчыктап эле. Кабинетиме келе сала анын өзүн көрбөсөм да, үнүн уккум келип диктофонду жандырдым. Үнү сонун десең делбиреп…
Маекти кагазга түшүрө сала, СМС жаздым. Жооп келет... Ансайын жантелефонго үңүлөм.
- Маек сонун болуптур.
- Рахмат, кызыктуу суроолоруңа.
- Жакшы сөздөрүңүз бар экен.
Жагынуум өзүмдү жарга такады окшойт, өчүп калдым. Эртеси, анын эртеси боло маегибиз да гезит бетине чыкты. Анан ага "атаканы" СМС менен согуп кирдим. Чалып сүйлөшкөнгө жүрөк даабай. Оголе көп кат алыштык окшойт. Жүрөккө жакындарын эстейм. "Балким экөөбүздүн жандүйнөбүз окшоштур... Мен сага унуттурбайм. Ишенип коюңуз... Буюрса, биз күткөн күн да келет... С тобой всегда интересно...". Ушул маанидеги каттарды алган жаным, ага эмне болуп байланып, ойлогон оюмду, сан-санаамды кантип ээлетип алганымды сезбей калдым.
СМС маектердин сапарына түштүм.
- Сизге жаздын жаңы ачылган гүлдөрүн сундум. Кабыл аласызбы?
- Неге ойлорумду ээлеп алдыңыз?
- Сен мага эле ушундай сөздөрдү айтасыңбы же баарыналеби?
- Эмнеге мындай дедиңиз?
- Билбейм, сөздөрүң жаттап алгандай да.
- Сезимди жаратууга сөз жаттоо керекпи? Менимче, жандүйнө жаттоого багынбаса керек.
- Сен менен макулмун.
- Сизге байланып алдым окшойт. Биз тарапка да көңүл бураар бекенсиз?
- Аракет кылып көрүңүзчү.
Ушул өңдүү… Билбейм, башкалар үчүн жөн эле тантырак сөздөрдүр. Мага башкача. Анан да ушул сөздөрдөн дем, шык алып, ишеним жаратып алганымды айт. Ал үмүт, ал ишеним канчага мени сүйрөйт? Аягы не болот? Башым маң. Көздөрүмдө гана балаталдай кирпиктер… Бажырайган көздөр… Анан, анан жагым күлкү… Түшүмдө да күлкүсү угулат десең.
Кылмышкерлер кечээ жакында гана кармалышканы менен, бул кандуу окуя жыл башында, 4-январь күнү болгон. Кечки саат алты-жетилер чамасында Бишкек калаабыздагы № 47 колониянын жанынан азиат улутундагы төрт жигит ушул колонияда опер болуп иштеген капитан Чкалев Андрей Юрьевичти өлөөрчө сабап, тепкилеп, жанындагы акча, буюмдарын тоноп алып көздөн кайым болушкан.
Ошол каргашалуу күнү А.Чкалев калаабыздагы Т.Фрунзе менен Лущихин көчөлөрүнүн кесилишиндеги досунун үйүнө конокко барып, ал жактан бир топ кызуу болуп чыккан. Демейде такси же маршрутка менен кетип жүрчү, бул жолу эмнегедир шайтан азгыргандай үйүнө жөө эле жөнөдү. Айланага күүгүм кирип калган маалда Гагарин көчөсүндөгү өзү иштеген №47 колониянын жанынан өтүп баратканда алдынан төрт караан тосуп чыкты. Алар Андрейдин кызуу болуп жалгыз келатканын алыстан эле байкап, атайын жакын келсин деп күтүп турушкан. Анын үстүнө зонанын жанындагы жол боюнда үйлөр да жок, ээнирээк болчу. Төртөө Андрейди кармап дароо эле акча талап кыла башташты… Ал кызуу болгондуктан тигилерден корккон жок, кер-мур айтыша кетти. Андан соң жулкулдашканга өтүштү. Туш-туштан жабыла кол салышкан топ караанга туруштук бере алган жок, бирок колунан келишинче каршылык көрсөтүп атты. Жападан-жалгыз, анан кызуу болгону аз келгенсип, ортого түшүп алып тайманбай жулмалашып атканына төртөөнүн ачуусу келгенби, айтор, аны аяшкан эмес. Болушунча жанчып тепкилешип, качан жерге жыгылып түшүп эсин жоготкондо гана токтошкон. Жөн кетишпей, бүт аңтарып, мобилдик телефонун, акчаларын алып баса беришкен.
Кыш ызгаары күчүндө болчу, жерде жаткан жабырлануучуну күүгүмдө эч ким деле байкаган эмес. Андрей бир аз убакыттан соң эсине келип, ордунан туруп, кайра досунун үйүнө барып болгон окуяны баяндаган. Бир жагынан кызуу, экинчи жагынан караңгы кирип калгандыктан, ал зөөкүр жигиттердин өңдөрүн деле жакшылап эстеп калган эмес. Досу анын ахыбалын көрүп, ооруканага жеткирейин деп аракет кылса, каршы болгон. Балким ошол замат ооруканага барганда аман калат беле…
Эки күн өткөндөн кийин ал оор ахыбалда, "тез жардам" машинеси менен ооруканага шашылыш жеткирилген. Бирок аны сактап калууга кеч болуп калган, ооруканага жетээри менен көз жумган.
- Бул кылмыш ишинин бетин ачып, зөөкүрлөрдү табуу үчүн эмнелерди гана жасабадык, - дейт Ленин райондук оперативдүү топтун жетекчиси Мирлан Тойчиев. - Район боюнча кеминде эле эки жүз кишиге сурак жүргүздүк, бирок зөөкүрлөрдүн дайынын биле албадык. Акыры маркумдун мобилдик телефону аркылуу издөөгө чыктык. Бител, Мегаком мобилдик телефонуна Ысыккөл тараптан бизге жооп келди. Демек, аны кимдир бирөөлөр Көл жакта алып жүргөнүн билдик. Көл өрөөнүнө иш сапарга барууга туура келди. Акырындап баары ачыкка чыга баштады. Нурдин аттуу жигит Андрейдин телефонун Көлдөгү Гуля деген жеңесине белекке берип коюптур. Жамандыктан шек санабаган жеңеси кайнисинин Бишкекте жүргөнүн айтып берди. Кайра Бишкекке кайтып келдик да акырын сураштырып, иликтеп отуруп, акыры Нурдиндин сүйлөшүп жүргөн кызын таптык. Ал аркылуу Нурдиндин каякта экенин билип, аны Мурманск көчөсүндөгү Цемент заводунун жанынан кармадык.
Суракта ал болгон окуяны айтып берип, күнөөсүн мойнуна ала башын жерге салып отурду.
- Чынында өлтүрөлү деген деле ниетибиз жок болчу. Болгону жалгыз келаткан кызуу немени тоноп алалы дегенбиз. Каршылык көрсөткөнүнөн анча-мынча колубуз тийген,- деп көрсөтмө берген.
Көп өтпөй эле кылмышка катышкан берки дос балдары да кармалышты. Алар Карабаев Нурлан, Карабаев Ильичбек (окшош фамилиялар), Окунов Амантур деген али отузга чыга элек Көлдүн Бөкөнбаев айылынын жигиттери экен.
Зөөкүрлөр кызуу абалдагы жигитти сабап жатканда анын өтү жарылып кеткен. Капитан Чкалев Андрей Юрьевич быйыл отуз жетиге чыкмак. Бүгүнкү күндө зөөкүрлөрдүн үстүнөн кылмыш иши козголуп, тергөө иши башталды.